cyanic-selkie/wikianc huggingface dataset:
Φαλακρό
Χιονότρυπα
Η χιονότρυπα βρίσκεται στα 2100 μέτρα, κάτω από την κορυφή του Φαλακρού όρους, κοντά στο σαλέ του χιονοδρομικού. Πρόκειται για καταβόθρα που κατέρρευσε η οροφή της, ενώ είναι και ένα από τα βαθύτερα βάραθρα της Μακεδονίας (-111μ) με μεγάλο άνοιγμα και μόνιμο χιόνι στον πάτο του. Διανοίγεται σε μάρμαρο με τον πάγο και το νερό να παίζουν καθοριστικό ρόλο στη διάβρωση και διαμόρφωση του σπηλαίου. Η πρώτη κατάβαση γίνεται σε σαθρό λούκι και είναι 55 μέτρα, όπου φτάνουμε στο κομμάτι του πάγου, ο οποίος αυξομειώνεται ανάλογα με την εποχή του χρόνου και τα χιόνια. Στα τοιχώματα της βόρειας πλευράς υπάρχει συνέχεια ανάμεσα στο χιόνι και το βράχο. Η είσοδος αυτή στον κάτω κόσμο της χιονότρυπας είναι φραγμένη από χιόνι τους περισσότερους μήνες του χρόνου.. Αρχικά η κατάβαση είναι κατακόρυφη για 15 μέτρα μέσα σε μικρό τούνελ και στη συνέχεια γίνεται επικλινής πάνω σε πλαγιά χιονιού για να καταλήξει μετά από άλλα 15 μέτρα σε έναν εντυπωσιακό θάλαμο, με πλούσιο διάκοσμο στα τοιχώματα του και ύψος οροφής στα 40μ περίπου. Εκεί είμαστε στα -90 μέτρα, ενώ το σπήλαιο συνεχίζει για άλλα 20 μέτρα όπου και καταλήγει σε δεύτερο θάλαμο. Στην αρχή της 2ης κατάβασης βρέθηκε και μία σανίδα του σκι, αγνώστου ηλικίας.. Το χρονικό της εξερεύνησης και χαρτογράφησης της καταβόθρας ξεκινάει το 2007, όπου 2 μέλη του ΣΟΚ (Μακροστέργιος Λ. και Μονάχας Σ), μετά από υπόδειξη του Ν.Διάφα θα κατεβούν στο μεγάλο θάλαμο, ενώ θα γίνουν άλλες δύο αποστολές όπου θα εξερευνηθούν και κάποιες άλλες συνέχειες.
Χ/Κ Φαλακρού
Το Χιονοδρομικό Κέντρο Φαλακρού ιδρύθηκε το 1980 με πρωτοβουλίες του Ορειβατικού Συλλόγου Δράμας, με στόχο να καλύψει τις βασικές ανάγκες αναψυχής και άθλησης της γύρω περιοχής. Ωστόσο, με το πέρασμα των χρόνων, το Χιονοδρομικό Κέντρο απέκτησε τη δική του δυναμική και ένα φανατικό κοινό που το ανέδειξε σε ένα από τα πιο σημαντικά χιονοδρομικά κέντρα της χώρας και βασικό τουριστικό πόλο της Περιφέρειας Ανατολικής Μακεδονίας –Θράκης. Η χρήση και η εκμετάλλευση του Χ.Κ.ΦΑΛΑΚΡΟΥ έχει παραχωρηθεί πλέον στην ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ, η οποία το διαχειρίζεται μέσω ανάθεσης συμβάσεων παροχής υπηρεσιών για την υποστήριξη λειτουργίας και τον εκχιονισμό του δρόμου πρόσβασης σε αναδόχους. Το Χιονοδρομικό Κέντρο διαθέτει 21 πίστες, διαφορετικού βαθμού δυσκολίας συνολικού μήκους 17 χλμ με μήκη που ποικίλουν από 230μ μέχρι 1500μ. αλλά και διαδρομές μεγάλων αποστάσεων μήκους πάνω από 2500μ. και μεγάλης υψομετρικής διαφοράς από 2232 μ έως 1615 μ σε βορινές πίστες, που είναι κατάλληλες και για αθλητικές διοργανώσεις. Παράλληλα, η άριστη ποιότητα χιονιού, οι πολλές βορινές, βορειοδυτικές και βορειοανατολικές πλαγιές-φυσικές πίστες που βρίσκονται σε υψόμετρο πάνω από 2000μ., η απουσία εδαφικών εξάρσεων και ταυτόχρονα οι εναλλαγές κλίσεων προσφέρουν εξαιρετική ποικιλία επιλογών για όλα τα επίπεδα χιονοδρόμων και για όλους τους τύπους χιονοδρομίας. Σημαντικό συγκριτικό πλεονέκτημα του Φαλακρού αποτελεί η μακρά περίοδος χιονοκάλυψης που οφείλεται τόσο στη γεωγραφική του θέση όσο και στο μεγάλο υψόμετρο, καθώς η βάση του χιονοδρομικού είναι στα 1720μ και οι πίστες βρίσκονται σε υψόμετρο που φτάνει και τα 2232μ.
Όμως το αλπικό τοπίο του Φαλακρού προσφέρεται και για άλλες δραστηριότητες, αλλά και για μια απλή βόλτα, καθώς συνδυάζει υπέροχη θέα προς όλες τις κατευθύνσεις: τη λίμνη του ποταμού Νέστου και τα Βουλγαρικά σύνορα, το υπέροχο Φαράγγι των Πύργων, τον κάμπο της Δράμας, το Παγγαίο, τη Θάσο, τον Άθω, το Αιγαίο, ακόμα και τον Όλυμπο με καλές καιρικές συνθήκες.
Στο Χιονοδρομικό Κέντρο λειτουργούν:
Τρεις συρόμενοι αναβατήρες, μία τετραθέσια εναέρια αποσυμπλεκόμενη καρέκλα, μία εναέρια διθέσια και τρία baby lift, που εξυπηρετούν τις 21 πίστες του χιονοδρομικού κέντρου. Μία πίστα snowmobile. Τρία σαλέ, δύο στη βάση του χιονοδρομικού και ένα στον τερματισμό της τετραθέσιας καρέκλας, με πανοραμική θέα σε υψόμετρο 2.110 μ. Στο ένα από τα σαλέ στη βάση του κέντρου, λειτουργεί εστιατόριο και μπορεί να καλύψει τις ανάγκες διανυκτέρευσης 80 ατόμων. Σημεία εστίασης. Σημεία πώλησης και ενοικίασης ειδών χιονοδρομίας με σχολές εκμάθησης σκι.
Κλίμα-Καιρός
Το κλίμα του Φαλακρού όρους χαρακτηρίζεται μεσογειακό με ηπειρωτική επίδραση λόγο του μεγάλου υψομέτρου.
Στις χαμηλότερες περιοχές, το κλίμα είναι τυπικά μεσογειακό με θερμά και ξηρά καλοκαίρια, υγρούς και κρύους χειμώνες, με εξαίρεση κάποιες περιοχές.
Η θερμοκρασία, το καλοκαίρι κυμαίνεται από 5 έως και 20 βαθμούς Κελσίου. Ενώ σε ακραίες περιπτώσεις παγετού, το καλοκαίρι, ο υδράργυρος έχει κατρακυλήσει ακόμη και στους -2 βαθμούς Κελσίου.
Χιονοπτώσεις σημειώνονται κατά την περίοδο (Οκτωβρίου-Απριλίου) ενώ χιονοπτώσεις έχουν σημειωθεί και τον Ιούνιο.
Η εντονότερη χιονόπτωση των τελευταίων ετών καταγράφηκε τον Φεβρουάριο του 2019 με το ύψος χιονιού να αγγίζει σε ορισμένα σημεία και τα 8 μέτρα.
Προστατευόμενη τοποθεσία
Οι κορυφές του όρους Φαλακρό είναι προστατευόμενος βιότοπος του Natura 2000, κατά μία έκταση 99,57 τ.χλμ. Η περιοχή περιλαμβάνει ψηλές κορυφές, βραχώδη ασβεστολιθικά πετρώματα, αλπικά και υποαλπικά λιβάδια που καλύπτονται από δάση και θαμνώνες. Σε χαμηλότερο υψόμετρο υπάρχουν δάση πεύκων και πλατύφυλλων.
Στην προστατευόμενη πανίδα περιλαμβάνονται τα ασπόνδυλα: αγροδίαιτος νεφοϊπτάμενος, μακουλινέα η Άλκον, ροπαλόκερα και ψευδοχάζαρα κλπ και τα θηλαστικά: ευρωπαίκές ενυδρίδες, τρανομυωτίδες, λύκοι, δενδρομυωξοί, τρανονυχτερίδες, αγριόγατες, βουνομυωξοί, καφέ ωτονυχτερίδες, πιπιστρέλλοι, αλεπούδες κοκ.
Ιστορικά στοιχεία
Κατά τη διάρκεια του Β΄ Παγκοσμίου Πολέμου, το Φαλακρό αποτέλεσε ορμητήριο Ελλήνων ανταρτών του ΕΛΑΣ και του Αντών Τσαούς ενάντια στα βουλγαρικά στρατεύματα Κατοχής με επακόλουθο τη διεξαγωγή εκκαθαριστικών επιχειρήσεων και την καταστροφή αρκετών οικισμών της ευρύτερης περιοχής.
Παραπομπές
Κατηγορία:Βουνά της Δράμας
Αμπντάλα Γιαμίν
Ο Αμπντάλα Γιαμίν (Abdulla Yameen Abdul Gayoom, στη γλώσσα ντιβέχι އަބްދުﷲ ޔާމީން އަބްދުލް ގައްޔޫމް , γεννήθηκε στη Μαλέ στις 21 Μαΐου 1959) ήταν ο 6ος πρόεδρος των Μαλδίβων
Ο Γιαμίν είναι ετεροθαλής αδερφός του πρώην προέδρου, Μαουμούν Αμπντούλ Γκαγιούμ.
Έπειτα από τη διεξαγωγή των προεδρικών εκλογών του 2018, ο Γιαμίν ηττήθηκε από τον υποψήφιο της αντιπολίτευσης, Ιμπραΐμ Μοχάμετ Σολίχ, ο οποίος και τον διαδέχθηκε στην προεδρία στις 17 Νοεμβρίου 2018.
Εξωτερικοί σύνδεσμοι
Κατηγορία:Πρόεδροι των Μαλδίβων
Σταθμός Ηράκλειο (Προαστιακός Αθήνας)
Ο Σιδηροδρομικός Σταθμός Ηρακλείου βρίσκεται επί της γραμμής Σιδηροδρομικού Κέντρου Αχαρνών - Διεθνούς Αερολιμένα Αθηνών και πήρε το όνομά του από τον δήμο Ηρακλείου, τον οποίο εξυπηρετεί. Εγκαινιάστηκε στις 30 Ιουλίου 2004. Βρίσκεται στην επιφάνεια του εδάφους, στη νησίδα της Αττικής Οδού και διαθέτει κεντρική αποβάθρα. Πριν την κατασκευή του, αναφερόταν ως σταθμός "Άνω Ηράκλειο".
Δομή σταθμού
Ηράκλειο Ηρακλειο Ηρακλειο
Λουρδάτα Κεφαλονιάς
Γεωγραφία - Ιστορία
Τα Λουρδάτα βρίσκονται στο νότιο τμήμα του νησιού σε απόσταση 16 χλμ. ΝΔ. από το Αργοστόλι και δίπλα στις παραλίες του κόλπου Λουρδά. Είναι κτισμένα σε περιοχή με πλούσια βλάστηση και πολλά νερά που πηγάζουν από τον Αίνο. Η περιοχή συνδυάζει βουνό με θάλασσα και είναι κατάφυτη από κυπαρίσσια, ελιές, πεύκα, φοίνικες, μπανανιές και άλλες καλλιέργειες. Είναι καλοκαιρινός τουριστικός προορισμός που διαθέτει αρκετές ξενοδοχειακές εγκαταστάσεις και κέντρα εστίασης. Ως οικισμός αναφέρεται το 1866 στο ΦΕΚ 9Α - 28/01/1866 να προσαρτάται στον τότε δήμο Εικοσιμιάς. Το 1929 με το ΦΕΚ 97Α - 12/03/1929 ορίστηκε έδρα της ομώνυμης νεοϊδρυθείσας κοινότητας. Το 1919 με το ΦΕΚ 43Α - 09/03/2019 αποσπάσθηκε από το δήμο Κεφαλονιάς και προσαρτήθηκε στον νεοϊδρυθέντα δήμο Αργοστολίου. Σύμφωνα με την απογραφή του 2011, έχει 240 κατοίκους. . Κοντά στο χωριό βρίσκεται και η ομώνυμη παραλία, που τα τελευταία χρόνια συγκεντρώνει αυξημένο αριθμό τουριστών. Αρκετά είναι τα ξενοδοχεία που έχουν κατασκευαστεί τα τελευταία χρόνια, αν και υπάρχει σχετικός διάλογος για το αν προσφέρουν όντως στην περιοχή ή απειλούν το φυσικό της κάλλος.
Παραπομπές
Κατηγορία:Δήμος Κεφαλονιάς Κατηγορία:Χωριά της Κεφαλονιάς
Αλ Ριάντ ΣΚ
Η Αλ Ριάντ ΣΚ είναι ποδοσφαιρική ομάδα από τη Σαουδική Αραβία, από την πόλη Ριάντ. Ιδρύθηκε το 1953. Συμμετέχει στην Saudi First Division, το δεύτερο επίπεδο του ποδοσφαίρου της χώρας. Έδρα της ομάδας είναι το Prince Turki bin Abdulaziz Stadium. Έχει κερδίσει 1 Crown Prince Cup το 1994 και 1 Saudi Prince Faisal bin Fahad Cup (1995). Τερμάτησε μία φορά στη δεύτερη θέση του πρωταθλήματος (1994) ενώ ήταν και δύο φορές φιναλίστ του Saudi King's Cup (1962, 1978). Επιπρόσθετα, έφτασε στα ημιτελικά του Κυπέλλου Κυπελλούχων Ασίας 1995-96.
Κατηγορία:Ιδρύσεις ποδοσφαιρικών ομάδων το 1953 Κατηγορία:Αλ Ριάντ ΣΚ
Χίλαρι Μπέρτον
Η Χίλαρι Ρος Μπέρτον (αγγλικά: Hilarie Ross Burton, 1 Ιουλίου 1982) είναι Αμερικανίδα ηθοποιός.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Διοργανώσεις Ε.Π.Σ. Αθηνών 1989–90
Τα Αθηναϊκά τοπικά πρωταθλήματα Αθηνών της αγωνιστικής περιόδου 1989-90 διεξήχθησαν σε τρεις ομίλους (των 18 ομάδων έκαστος) για την πρώτη κατηγορία, τέσσερις ομίλους (των 17 ομάδων) στη δεύτερη και πέντε ομίλους (των 13-14 ομάδων) στην τρίτη κατηγορία. Συνολικά, στη διοργάνωση έλαβαν μέρος 188 σωματεία (54 στην Α΄, 68 στη Β΄ και 66 στη Γ΄Αθηνών).
Και οι τρεις πρωταθλητές κέρδισαν την άνοδο στη Δ΄Εθνική. Στη Δ΄ Εθνική ανέβηκε και ο Φοίνικας Καλλιθέας που επικράτησε στους αγώνες μπαράζ μεταξύ των δευτεραθλητών των τριών ομίλων.
Στους τέσσερις ομίλους της Β΄ Αθηνών τους τίτλους πήραν το Παλαιό Φάληρο, ο Πανθησειακός, ο Αχιλλέας Κάτω Αχαρνών και ο Υμηττός.
Κυπελλούχος ΕΠΣΑ για το 1990 αναδείχτηκε ο Χολαργός.
Πηγές
Κατηγορία:Ε.Π.Σ. Αθηνών Κατηγορία:Εγχώρια ποδοσφαιρικά πρωταθλήματα 1989-1990
Αιθαμβουτόλη
Η αιθαμβουτόλη είναι φάρμακο που χρησιμοποιείται κυρίως για τη θεραπεία της φυματίωσης. Συνήθως χορηγείται σε συνδυασμό με άλλα φάρμακα για τη φυματίωση, όπως η ισονιαζίδη, η ριφαμπικίνη και η πυραζιναμίδη. Μπορεί επίσης να χρησιμοποιηθεί για τη θεραπεία του συμπλέγματος Mycobacterium avium και του Mycobacterium kansasii. Λαμβάνεται από το στόμα.
Συχνές ανεπιθύμητες ενέργειες περιλαμβάνουν προβλήματα όρασης, πόνο στις αρθρώσεις, ναυτία, πονοκεφάλους και αίσθημα κόπωσης. Άλλες ανεπιθύμητες ενέργειες περιλαμβάνουν ηπατικά προβλήματα και αλλεργικές αντιδράσεις. Δεν συνιστάται σε άτομα με οπτική νευρίτιδα, σημαντικά νεφρικά προβλήματα ή κάτω των πέντε ετών. Η χρήση κατά τη διάρκεια της εγκυμοσύνης ή του θηλασμού δεν έχει βρεθεί ότι προκαλεί βλάβη. Στις Ηνωμένες Πολιτείες, το FDA έχει εγείρει ανησυχίες σχετικά με οφθαλμικά προβλήματα στο εμβρυο εάν χρησιμοποιείται κατά τη διάρκεια της εγκυμοσύνης. Η αιθαμβουτόλη πιστεύεται ότι δρα παρεμβαίνοντας στον μεταβολισμό των βακτηρίων.
Η αιθαμβουτόλη ανακαλύφθηκε το 1961. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας. Η αιθαμβουτόλη διατίθεται ως γενόσημο φάρμακο.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αντιβιοτικά Κατηγορία:Αλκοόλες Κατηγορία:Αμίδια
Ιβάν Ουρτάδο
Ο Ιβάν Χασίντο Ουρτάδο Ανγκούλο (ισπανικά: Iván Jacinto Hurtado Angulo, γεννήθηκε 16 Αυγούστου 1974) είναι πρώην επαγγελματίας ποδοσφαιριστής από τον Ισημερινό, ο οποίος αγωνιζόταν ως κεντρικός αμυντικός. Με 168 διεθνείς συμμετοχές για την Εθνική Ισημερινού μεταξύ 1992 και 2014 είναι κάτοχος του ρεκόρ διεθνών συμμετοχών της χώρας του και ήταν ο Νοτιοαμερικανός ποδοσφαιριστής με τις περισσότερες διεθνείς συμμετοχές όλων των εποχών το διάστημα 2014–22.
Καριέρα σε συλλόγους
Ο Ουρτάδο ξεκίνησε τη σταδιοδρομία του με το μικρό σύλλογο της γενέτειράς του, Εσμεράλντας Πετρόλερο, σε ηλικία 16 ετών. Ένα χρόνο αργότερα μετακόμισε σε έναν από τους μεγαλύτερους συλλόγους του Ισημερινού στο Γουαγιακίλ, την Εμελέκ, όπου έκανε δύο εξαιρετικές σεζόν, συμπεριλαμβανομένων της κατάκτησης δύο πρωταθλημάτων με την ομάδα, σε μία από αυτές πέτυχε το γκολ της κατάκτησης του πρωταθλήματος με ελεύθερο λάκτισμα που εκτέλεσε.
Μετά το Παγκόσμιο Κύπελλο του 2002 στη Γερμανία, όπου ο Ουρτάδο έλαμψε, αναφέρθηκε ότι μεγάλοι σύλλογοι όπως η Γουίγκαν Αθλέτικ της Πρέμιερ Λιγκ και οι Ρεκρεατίβο δε Ουέλβα και Βιγιαρεάλ της Πριμέρα Ντιβισιόν ενδιαφέρθηκαν για αυτόν. Ωστόσο, καμία από αυτές τις φήμες δεν ήταν ακριβής και αφού πέρασε άλλους έξι μήνες με την Αλ Αραμπί, ο Ουρτάδο μετακόμισε στην Κολομβία όπου έπαιξε στην Ατλέτικο Νασιονάλ, ηγήθηκε της άμυνας της ομάδας και έγινε αρχηγός στην κατάκτηση του τίτλου το 2007. Στα μέσα του 2009, επέστρεψε στο Σοσιεδάδ Ντεπορτίβο Κίτο για το υπόλοιπο της σεζόν. Το 2011, επέστρεψε για να παίξει στην Μπαρτσελόνα ΣΚ για ένα χρόνο και μετά τελείωσε την καριέρα του με την Κλουμπ Ντεπορτίβο Γκρέσια το 2012.
Εθνική ομάδα
Ο Ουρτάδο κατέχει το ρεκόρ ως ο νεότερος παίκτης που έπαιξε για την Εθνική Ισημερινού, σε ηλικία 17 ετών και 285 ημερών. Έχει εμφανιστεί σε περισσότερους αγώνες προκριματικών του Παγκοσμίου Κυπέλλου από οποιονδήποτε άλλον παίκτη στην ιστορία και έχει περισσότερες συνολικές διεθνείς συμμετοχές από οποιονδήποτε άλλο παίκτη της Νότιας Αμερικής. Ο Ουρτάδο ήταν ένας από τους βασικούς παίκτες που έπαιξαν σημαντικό ρόλο στην εξασφάλιση της πρώτης συμμετοχής στο Παγκόσμιο Κύπελλο για τον Ισημερινό το 2002.
Οι καλύτερες εμφανίσεις του ήρθαν στο ονειρεμένο τουρνουά του Ισημερινού στο Παγκόσμιο Κύπελλο του 2006. Η άμυνά του δεν άφησε αστέρες όπως ο Πολωνός επιθετικός Γιάτσεκ Κσινούβεκ, ο Κοσταρικανός επιθετικός Πάουλο Γουαντσόπε και οι Άγγλοι παίκτες Γουέιν Ρούνεϊ, Τζο Κόουλ και Στίβεν Τζέραρντ να σκοράρουν.
Στη συνέχεια, έπαιξε για τον Ισημερινό στο Κόπα Αμέρικα 2007, όπου η απόδοσή του ήταν πολύ χαμηλή και επικρίθηκε από πολλούς συμπατριώτες του ως ο κύριος λόγος για τον πρόωρο αποκλεισμό του Ισημερινού. Ο Ουρτάδο ξεκίνησε στα δύο πρώτα παιχνίδια με τη Χιλή και το Μεξικό, αλλά ήταν στον πάγκο σε όλο το παιχνίδι με τη Βραζιλία.
Ο Ουρτάδο κλήθηκε για τα δύο πρώτα παιχνίδια των προκριματικών του Παγκοσμίου Κυπέλλου του 2010 με τη Βενεζουέλα και τη Βραζιλία, χάνοντας παταγωδώς και τους δύο αγώνες. Κατά συνέπεια, αποκλείστηκε από την ομάδα για τον επόμενο αγώνα με την Παραγουάη.
Ο Ουρτάδο ανακοίνωσε ότι αυτή θα ήταν η τελευταία του προκριματική εκστρατεία και πιθανώς το Παγκόσμιο Κύπελλο εάν προκριθεί ο Ισημερινός. Δήλωσε: «Υπάρχει μια φουρνιά ταλαντούχων και ευχάριστων νέων που έρχονται τώρα, και αξίζουν να έχουν την ευκαιρία τους όπως εγώ», αναφερόμενος στους αντικαταστάτες του.
Πολιτική
Στις γενικές εκλογές του Ισημερινού το 2013, ο Ουρτάδο επιλέχθηκε ως μέλος της Εθνοσυνέλευσης για την Εθνική Εκλογική Περιφέρεια. Ο Ουρτάδο υπηρετεί ως μέλος της Συμμαχίας PAIS.
Συλλογικές
Εμελέκ
Ατλέτικο Νασιονάλ
Διεθνείς
Ισημερινός
Εξωτερικοί σύνδεσμοι
Κατηγορία:Ποδοσφαιριστές από τον Ισημερινό Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ισημερινού Κατηγορία:FIFA Century Club Κατηγορία:Ποδοσφαιριστές Κόπα Αμέρικα 1993 Κατηγορία:Ποδοσφαιριστές Κόπα Αμέρικα 1995 Κατηγορία:Ποδοσφαιριστές Κόπα Αμέρικα 1999 Κατηγορία:Ποδοσφαιριστές Κόπα Αμέρικα 2001 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2002 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Κόπα Αμέρικα 2004 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Κόπα Αμέρικα 2007 Κατηγορία:Ποδοσφαιριστές Κλουμπ Σπορτ Εμελέκ Κατηγορία:Ποδοσφαιριστές Πρωταθλήματος Ισημερινού Κατηγορία:Ποδοσφαιριστές Κλουμπ Σελάγια Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ποδοσφαιριστές Τίγρες ντε λα ΟΑΝΛ Κατηγορία:Ποδοσφαιριστές Κερέταρο ΦΚ Κατηγορία:Ποδοσφαιριστές Μπαρτσελόνα ΣΚ Κατηγορία:Ποδοσφαιριστές Ρεάλ Μούρθια Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές ΚΦ Πατσούκα Κατηγορία:Ποδοσφαιριστές Αλ Αραμπί ΣΚ (Κατάρ) Κατηγορία:Ποδοσφαιριστές Πρωταθλήματος Κατάρ Κατηγορία:Ξένοι ποδοσφαιριστές στο Κατάρ Κατηγορία:Ποδοσφαιριστές Αλ Αχλί ΣΚ (Ντόχα) Κατηγορία:Ποδοσφαιριστές Ατλέτικο Νασιονάλ Κατηγορία:Ποδοσφαιριστές Πρωταθλήματος Κολομβίας Κατηγορία:Ποδοσφαιριστές Μιγιονάριος Φούτμπολ Κλουμπ Κατηγορία:Ποδοσφαιριστές Σοσιεδάδ Ντεπορτίβο Κίτο
1963 Μπέζοβετς
Ο Μπέζοβετς (Bezovec) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,91. Ανακαλύφθηκε το 1975 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του από τον ομώνυμο λόφο, τοποθεσία και χιονοδρομικό κέντρο της Σλοβακίας, όπου και η ετήσια σύναξη επαγγελματιών και ερασιτεχνών αστρονόμων.
Άφικλος
Ο  Άφικλος ήταν μυθικός βασιλιάς της Χίου.
1963 Μπέζοβετς
Αξιοσημείωτη είναι η μεγάλη κλίση της τροχιάς του Μπέζοβετς ως προς την εκλειπτική, πάνω από 25 μοίρες.
Άφικλος
Βασίλεψε μετά τον Οινοπίωνα και τους γιους του, είχε έρθει στη Χίο από την Ιστιαία μετά από χρησμό που είχε πάρει. Σύμφωνα με τον χρησμό ήταν υποχρεωμένος να θυσιάζει στο Πανιώνιο μαζί με τους υπόλοιπους Ίωνες. Αναφέρεται ότι οι Αχαιοί του είχαν ζητήσει συμμαχία κατά της Τροίας στον Τρωικό πόλεμο. Απόγονος του ήταν ο Έκτωρ ο οποίος έδιωξε τους Κάρες και Άβαντες που είχαν εγκατασταθεί στη Χίο κατά την βασιλεία του Οινοπίωνος.
Πηγές
Κατηγορία:Μυθικοί βασιλείς της Χίου
1963 Μπέζοβετς
Φυσικά χαρακτηριστικά
Η μέση διάμετρος του Μπέζοβετς εκτιμάται σε 44,67 χιλιόμετρα. Ο φασματικός τύπος του είναι C (ανθρακούχος), ενώ το γεωμετρικό άλβεδό του είναι 0,0383. Ο Μπέζοβετς περιστρέφεται γύρω από τον εαυτό του μία φορά κάθε 18 ώρες και 10 λεπτά.
Εξωτερικοί σύνδεσμοι
Μπεζοβετς
Γκόρνι Μπόζιντσι
Το Γκόρνι Μπόζιντσι (σερβικά κυριλλικά: Горњи Божинци) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 166 κατοίκους.
Κατανομή του πληθυσμού ανά εθνότητα (1991)
Το 1991, το χωριό αριθμούσε 469 κατοίκους, οι οποίοι ήσαν κατανεμημένοι ως κάτωθι, :
Εξωτερικοί Σύνδεσμοι
Κατηγορία:Οικισμοί της Ντέρβεντα Κατηγορία:Οικισμοί της Ντέρβεντα με κροατική πληθυσμιακή πλειοψηφία
Όρβηλος
Ο Όρβηλος (βουλγαρικά: Славянка, Σλαβιάνκα) είναι βουνό της νοτιοανατολικής Ευρώπης, στα σύνορα Ελλάδας-Βουλγαρίας με μέγιστο υψόμετρο 2.212 μέτρα (εντός Ελληνικού εδάφους), στην κορυφή Τσολιάς ή Αλή Μποτούς (βουλγαρικά: Гоцев връх, Βράχος Γκότσεφ), ακριβώς στη μεθόριο. Πρόκειται για ένα βουνό, τμήμα της οροσειράς του Ανατολικού Ορβήλου, με μέγιστο υψόμετρο 2.914 μ. εντός Βουλγαρίας.
Βρίσκεται στα σύνορα των νομών Δράμας και Σερρών, ενώ συνεχίζεται και πέρα από τα σύνορα της Ελλάδας προς την πλευρά της Βουλγαρίας (Επαρχία Μπλαγκόεβγκραντ), αποτελώντας το νοτιότερο βουνό της οροσειράς Πιρίν. Συνδέεται στα ανατολικά με το Φαλακρό, στα νότια με το Μενοίκιο όρος, ενώ στα δυτικά με τα Όρη Βροντούς.
Η χλωρίδα περιλαμβάνει δάση πεύκων, οξιάς και εκτάσεις από αλπικά και υπαλπικά λιβάδια, ενώ η πανίδα λύκους, αγριόγατες, αρκούδες, αίγαγρους, ελάφια και ζαρκάδια. Η πρόσβαση στο βουνό καθίσταται δυσχερής λόγω της έλλειψης οδικού δικτύου.
Όσον αφορά στο κλίμα, πάνω από τα 1400 μέτρα ανήκουν στην πολύ υγρή ζώνη, ενώ τα χαμηλότερα υψόμετρα ανήκουν στην υγρή ή ύφυγρη ζώνη με ψυχρό ή ήπιο χειμώνα.
Ιστορία
thumb|400px|left|Όρβηλος. Νοτιοανατολική άποψη (από το λεκανοπέδιο [[Κάτω Νευροκόπι|Κάτω Νευροκοπίου)]]Το βουνό αναφέρεται από τον Ηρόδοτο (5ο π.Χ.) και αργότερα από τον Αρριανό (2ο μ.Χ.) στην περιγραφή της πορείας του Μεγάλου Αλεξάνδρου, κατά την εκστρατεία του εναντίον των Τριβαλλών: «... ορμηθέντα δη (Αλέξανδρον) εξ Αμφιπόλεως εμβαλείν ες Θράκην την των αυτονόμων καλουμένων Θρακών, Φιλίππους πόλιν εν αριστερά έχοντα και τον Όρβηλον το όρος ...». Στην τοπική λαϊκή παράδοση χαρακτηρίζεται ως το «αλύπητο βουνό», αφού έχει συνδεθεί με διάφορους θρύλους αναφορικά με θανάτους ανθρώπων που εκτέθηκαν στις εξαιρετικά αντίξοες συνθήκες των παγωμένων χειμωνιάτικων νυχτών.
Εξωτερικοί σύνδεσμοι
Κατηγορία:Όρβηλος Κατηγορία:Βουνά της Δράμας Κατηγορία:Βουνά των Σερρών Κατηγορία:Βουνά της Βουλγαρίας
Κοστανάι (αποσαφήνιση)
Ο όρος Κοστανάι μπορεί να αναφέρεται σε:
Έμβλημα της Σοβιετικής Σοσιαλιστικής Δημοκρατίας της Κιργιζίας
Το εθνόσημο της Σοβιετικής Σοσιαλιστικής Δημοκρατίας της Κιργιζίας υιοθετήθηκε στις 23 Μαρτίου του 1937 από την κυβέρνηση της Σοβιετικής Σοσιαλιστικής Δημοκρατίας της Κιργιζίας. Το εθνόσημο βασίζεται στο εθνόσημο της Σοβιετικής Ένωσης. Δείχνει σύμβολα από τη γεωργία (βαμβάκι και σιτάρι) σε ένα σκηνικό των ορέων Τιεν Σαν, που περιβάλλεται από ένα πλαίσιο λαϊκής τέχνης των Κιργίζιων. Το κόκκινο αστέρι προστέθηκε το 1948. Ο ήλιος συμβολίζει το μέλλον του Κιργιζικού έθνους, το αστέρι και το σφυροδρέπανο συμβολίζουν τη νίκη του κομμουνισμού και την "παγκόσμια σοσιαλιστική κοινότητα των κρατών".
Το υψηλότερο λάβαρο φέρει το κρατικό σύνθημα της Σοβιετικής Ένωσης ("Προλετάριοι όλου του κόσμου, ενωθείτε!") στα ρωσικά και τα κιργιζικά. Στα κιργιζικά, είναι "Бардык өлкөлөрдүн пролетарлары, бириккиле!" (μεταγραφή: "Bardıq ölkölördün proletarları, birikkile!").
Το έμβλημα συνέχισε να χρησιμοποιείται από το 1992 μέχρι το 1994, όταν εγκρίθηκε το σημερινό έμβλημα της Κιργιζίας, το οποίο διατηρεί μερικά από τα μέρη του Σοβιετικού.
Παραπομπές
Κατηγορία:Εθνόσημα της Σοβιετικής Ένωσης Κατηγορία:Εθνικά σύμβολα της Κιργιζίας
Τζον Όμπι Μίκελ
Ο Τζον Όμπι Μίκελ (John Obi Mikel, 22 Απριλίου 1987) είναι Νιγηριανός πρώην ποδοσφαιριστής, ο οποίος αγωνιζόταν ως μέσος. Ήταν διεθνής με την εθνική Νιγηρίας.
Σταδιοδρομία σε συλλόγους
Ξεκίνησε να αγωνίζεται επαγγελματικά το 2004 στη νορβηγική Λιν, στην οποία έμεινε για δύο χρόνια. Το 2006 έγινε παίκτης της Τσέλσι και κατέκτησε δύο πρωταθλήματα, τρία Κύπελλα, ένα Λιγκ Καπ Αγγλίας και ένα Κομιούνιτι Σιλντ. Επίσης, κέρδισε ένα Τσάμπιονς Λιγκ και ένα Γιουρόπα Λιγκ. Από τον Ιανουάριο του 2017 έως το 2018 ήταν παίκτης της κινεζικής Τιεντζίν Τεντά. Το πρώτο εξάμηνο του 2019 αγωνίστηκε στη Μίντλεσμπρο και στη συνέχεια στην Τράμπζονσπορ. Το καλοκαίρι του 2020 υπέγραψε στη Στόουκ Σίτι και έναν χρόνο αργότερα στην Κουβέιτ ΣΚ, όπου παρέμεινε για τέσσερις μήνες. Τον Σεπτέμβριο του 2022 ανακοίνωσε την αποχώρησή του από την ενεργό δράση.
Παραπομπές
Κατηγορία:Νιγηριανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές ολυμπιακής ομάδας Νιγηρίας Κατηγορία:Ποδοσφαιριστές Εθνικής Νιγηρίας Κατηγορία:Ποδοσφαιριστές Κυπέλλου Εθνών Αφρικής 2006 Κατηγορία:Ποδοσφαιριστές Κυπέλλου Εθνών Αφρικής 2008 Κατηγορία:Ποδοσφαιριστές Κυπέλλου Εθνών Αφρικής 2010 Κατηγορία:Ποδοσφαιριστές Κυπέλλου Συνομοσπονδιών FIFA 2013 Κατηγορία:Ποδοσφαιριστές Κυπέλλου Εθνών Αφρικής 2013 Κατηγορία:Παίκτες νικητές Κυπέλλου Εθνών Αφρικής Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές στους Θερινούς Ολυμπιακούς Αγώνες 2016 Κατηγορία:Νιγηριανοί Ολυμπιονίκες Κατηγορία:Ολυμπιονίκες του ποδοσφαίρου Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Κυπέλλου Εθνών Αφρικής 2019 Κατηγορία:Ποδοσφαιριστές Λιν Φούτμπαλ Κατηγορία:Ποδοσφαιριστές Τίπελιγκαεν Κατηγορία:Ξένοι ποδοσφαιριστές στη Νορβηγία Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Ποδοσφαιριστές Σούπερ Λιγκ Κίνας Κατηγορία:Ξένοι ποδοσφαιριστές στην Κίνα Κατηγορία:Ποδοσφαιριστές Μίντλεσμπρο Φ.Κ. Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Τραμπζονσπόρ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Στόουκ Σίτι Φ.Κ. Κατηγορία:Ποδοσφαιριστές Κουβέιτ ΣΚ Κατηγορία:Ξένοι ποδοσφαιριστές στο Κουβέιτ
SherryBaby
Το SherryBaby είναι μια δραματική ταινία αμερικανικής παραγωγής του 2006 σε σκηνοθεσία Λόρι Κόλιερ. Προβλήθηκε για πρώτη φορά στο κινηματογραφικό φεστιβάλ του Σανντάνς στις 25 Ιανουαρίου του 2006 και ακολούθησε η περιορισμένη του διανομή στις αίθουσες των Η.Π.Α το Σεπτέμβριο του ίδιου έτους.
Περίληψη
Η Σέρι (Μάγκι Τζίλενχαλ) αποφυλακίζεται μετά από 3 χρόνια παραμονής στη φυλακή και ανυπομονεί να ξαναβρεθεί κοντά στη μικρή της κόρη. Σύντομα θα ανακαλύψει ότι η επανένταξη στον κόσμο που άφησε πίσω της είναι δυσκολότερη από ότι περίμενε.
Διανομή
Κατηγορία:Αμερικανικές ταινίες Κατηγορία:Ταινίες του 2006 Κατηγορία:Αμερικανικές δραματικές ταινίες Κατηγορία:Ταινίες συσχετιζόμενες με ναρκωτικά Κατηγορία:Αγγλόφωνες ταινίες Κατηγορία:Ταινίες γυρισμένες στο Νιου Τζέρσεϊ
Φορεσιά της Μπάλτζας και του Δρυμού
Η φορεσιά της Μπάλτζας και του Δρυμού συναντάται στη βόρεια περιοχή της Θεσσαλονίκης, στα δύο ομώνυμα χωριά και σε άλλα τρία της ίδιας γεωγραφικής περιοχής. Σήμερα η Μπάλτζα ονομάζεται Μελισσοχώρι. Η μαρτυρία της Αγγελικής Χατζημιχάλη μέσα από τα γραπτά της δείχνει ότι, προς μεγάλη της έκπληξη, η φορεσιά ήταν ζωντανή μέχρι και τα τέλη της δεκαετίας του ’60, παρόλο που η Θεσσαλονίκη και οι επιρροές της βρίσκονταν τόσο κοντά στα χωριά. Χαρακτηριστικό κομμάτι της φορεσιάς είναι εδώ, όπως και στη φορεσιά της Καραγκούνας, ο γαλαζόμαυρος ή γαλαζοπράσινος σαγιάς.
Η φορεσιά της Μπάλτζας και του Δρυμού αποτελείται από το κοντό, το πουκάμισο, το σαγιά ή τον ντουλαμά ή το οστάρ ή τη γουνέλα, το νυφικό αλατζά ή τον καμχά, το κοντόσι, το ζουνάρι, τη φούτα, τις κάλτσες και τα γουρουνοτσάρουχα (επί τουρκοκρατίας) ή τα βιδέλα.
Ο κεφαλόδεσμος σχηματιζόταν με το μαντήλι, τη ρέντα ή το ριντούδι, το άσπρο πισκίρι, και το πόσκεπο ή σκεπούδι που έριχνε η νύφη πριν πάει στην εκκλησία για το μυστήριο (νυφικό πέπλο).
Το κοντό και το πουκάμισο
Το κοντό τοποθετούταν κατάσαρκα και είχε δύο ειδών υφάσματα –άλλο για τον κορμό και άλλο για τη φούστα. Ο κορμός και τα μανίκια ήταν από άσπρο, μάλλινο ύφασμα, ενώ η φούστα από βαμβακερό, γαλάζιο σκούρο, με οριζόντιες ρίγες ύφασμα. Το πουκάμισο ήταν από ύφασμα δουλεμένο στον αργαλειό, βαμβακερό, ριγωτό και αυτό, γαλάζιο και άσπρο ως τους γοφούς και από εκεί και κάτω άλλαζε με μάλλινο, βυσσινί υφαντό, με γαλάζιες και κόκκινες ρίγες, ακολουθώντας την τακτική ύφανσης και ραφής του κοντού. Ήταν μακρύ καθώς ξεπερνούσε το μέσο της κνήμης.
Το κοντόσι, το ζουνάρι, ο φουτάς και οι κάλτσες
Το κοντόσι έφτανε ως τη μέση και το φορούσαν βαμβακερό το καλοκαίρι -πάνω από το ποκάμισο- και μάλλινο το χειμώνα, ανάμεσα στον αλατζά και στο οστάρ. Το ζουνάρι έσφιγγε στη μέση πάνω από το σαγιά και ήταν μάλλινο, βυσσινί σκούρο με πράσινες και κόκκινες ρίγες. Ο φουτάς είναι η τετράγωνη κόκκινη, υφαντή ποδιά της φορεσιάς της Μπάλτζας και του Δρυμού. Είχε κάθετες, γαλάζιες και πράσινες ρίγες. Στο τελείωμά της είχε κρόσσια, τα φουντώματα σε διάφορα χρώματα. Οι κάλτσες ήταν πλεγμένες στο χέρι βαμβακερές για το καλοκαίρι και μάλλινες για το χειμώνα. Οι καθημερινές ήταν συνήθως γαλάζιες σκούρες ή μαύρες, ενώ οι νυφιάτικες ήταν κόκκινες με κεντημένο σχέδιο τις μπουλιτούρες.
Κεφαλόδεσμος και κοσμήματα
Στο κεφάλι φορούσαν αγοραστό μαντήλι από την Κωνσταντινούπολη, εξ’ ού και η ονομασία πουλίσια σκέπη. Ήταν συνήθως βυσσινί σκούρο, μάλλινο με σταμπωτά λουλούδια κόκκινα και πράσινα. Το δίπλωναν τριγωνικά, ακουμπώντας το στο μέτωπο. Το ριντούδι ή η ρέντα ήταν η κεραμιδί, μεταξωτή ταινία που έμπαινε πάνω από την πουλίσια σκέπη για να την συγκρατεί στο κεφάλι. Το ριντούδι φορούσαν οι ώριμες γυναίκες ενώ τη ρέντα φορούσαν οι νέες και οι νιόπαντρες. Το ριντούδι ήταν σχετικά κοντό ενώ η ρέντα έφτανε όπισθεν ως τον ποδόγυρο.
Ο λαιμός στολιζόταν με το ασημογιόρντανο, το στήθος με την κορδέλα, η ποδιά με τα παραδένια και ο κεφαλόδεσμος με την ασημόφουντα, τα καραγρόσια, το σουργούτσι, τα σκουλαρίκια. Τα υπόλοιπα κοσμήματα ήταν μπελετζίκια (βραχιόλια) και δαχτυλίδια.
Πηγές
Κατηγορία:Ελληνικές φορεσιές
Όρη Βροντούς
Τα όρη Βροντούς (Шарлия) είναι μικρή οροσειρά του νομού Σερρών με υψόμετρο 1.849 μέτρων. Ανήκουν στο ευρύτερο ορεινό συγκρότημα της ανατολικής Μακεδονίας και Θράκης, που περιλαμβάνει την Ροδόπη, το Φαλακρό, τον Όρβηλο και το Μενοίκιο. Στα όρη Βροντούς λειτουργεί το χιονοδρομικό κέντρο του Λαϊλιά.
Κατά την αρχαιότητα, τα όρη φημίζονταν για τα αργυρωρυχεία (αρχαϊκή εποχή) και τα μεταλλεία σιδήρου (ρωμαϊκή εποχή).
Το όνομα Λαϊλιάς, είναι παραφθορά της τούρκικης λέξης Γιαϊλιάς ή Γιαϊλάς και δόθηκε στο βουνό από το ομώνυμο θέρετρο των Τούρκων που υπήρξε εκεί. Πρώτη φορά μνημονεύεται με το όνομα αυτό από τον Παπασυνοδινό το 1604. Μισό αιώνα αργότερα λέγονταν  Ανά ντάγ. Αργότερα πήρε και διάφορες άλλες ονομασίες  όπως: Αλί μπάμπα (από την ψηλότερη κορυφή), Σαρλίγια, Καπακλή (σκεπαστός, καλυμμένος τόπος), Εγρισού, Βροντού και Καρά ντάγ.
Προστατευόμενη τοποθεσία
Τα Όρη Βροντούς είναι προστατευόμενος βιότοπος του Natura 2000 με κωδικό GR1260007.
Εικόνες
μικρογραφία|Λαϊλιάς, κορυφή Προφήτης Ηλίας ή Αλή Μπαμπά υψ. 1849 μ.
Παραπομπές
Βροντους Κατηγορία:Βουνά της Δράμας Κατηγορία:Οροσειρές των Σερρών
Odyssey: The Search for Ulysses
Το Odyssey: The Search for Ulysses είναι βιντεοπαιχνίδι περιπέτειας που αναπτύχθηκε από τις In Utero και Cryo Interactive Entertainment και κυκλοφόρησε το 2000 από τη DreamCatcher Interactive.
Σενάριο
Το παιχνίδι είναι πιστό στο έπος Οδύσσεια του Ομήρου, συμπεριλαμβάνοντας χαρακτήρες του, όπως ο Ποσειδώνας, ο Δίας, ο Κέρβερος και ο Κύκλωπας.
Ανάπτυξη
Το παιχνίδι χρησιμοποιεί τη μηχανή Cryogen, με τους χαρακτήρες να είναι τρισδιάστατοι πραγματικού χρόνο, σε pre-rendered περιβάλλοντα.
Εξωτερικοί σύνδεσμοι
Κατηγορία:Βιντεοπαιχνίδια του 2000 Κατηγορία:Βιντεοπαιχνίδια των Windows Κατηγορία:Βιντεοπαιχνίδια της Microïds Κατηγορία:Βιντεοπαιχνίδια βασισμένα σε μυθιστορήματα
Αλ Σαμπάμπ ΦΚ (Ριάντ)
Η Αλ Σαμπάμπ ΦΚ (Ριάντ) είναι επαγγελματική ποδοσφαιρική ομάδα από την πόλη Ριάντ στη Σαουδική Αραβία. Ιδρύθηκε το 1967. Έδρα της ομάδας είναι το King Fahd Stadium, χωρητικότητας 67000 θεατών. Συμμετέχει στην Saudi Premier League. Έχει κατακτήσει 6 πρωταθλήματα, 2 κύπελλα και 1 Κύπελλο Κυπελλούχων Ασίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1947 Κατηγορία:Αλ Σαμπάμπ ΦΚ (Ριάντ)
Σημαία της Έσσης
thumb|Αστική σημαία της Έσσης. Η σημαία του κρατιδίου της Έσσης   είναι κόκκινη και άσπρη. Οι διαστάσεις της σημαίας είναι 3:5. Καθιερώθηκε, στην απλή μορφή της, δηλαδή χωρίς το έμβλημα, την 1η Δεκεμβρίου του 1946.
Η σημαία των πολιτών έχει επίσης δύο χρώματα και αναλογίες 3:5. Για πρώτη φορά εισήχθη με το Σύνταγμα του 1946 (άρθρο 66). Η εμφάνιση της σημαίας ορίστηκε με μεγαλύτερη σαφήνεια και ακρίβεια το 1948.
thumb|Η κρατική-κυβερνητική σημαία της Έσσης. Η κρατική σημαία διαφέρει από τη σημαία των πολιτών στο ότι επιπρόσθετα έχει στο κέντρο το έμβλημα της Έσσης. Το μέγεθος του εμβλήματος ως προς τη σημαία καθορίστηκε το 1949 στα 5/9 του ύψους της.
Ιωάννης Χαλκεύς
Ο Ιωάννης Χαλκεύς (αρμάνικα: Joan Chalkeus) (1667 – μεταξύ 1730 και 1740), ή Ιωάννης Χαλκιάς, ήταν Αρμάνος λόγιος, φιλόσοφος και μορφή του νεοελληνικού Διαφωτισμού.
Βιογραφία
Γεννήθηκε στη Μοσχόπολη, ένα σημαντικό πνευματικό και εμπορικό κέντρο του 18ου αιώνα των Βαλκανίων (τώρα στη σύγχρονη νοτιοανατολική Αλβανία). Ο Χαλκεύς αρχικά σπούδασε στο ελληνικό κολέγιο της γενέτειράς του και στη συνέχεια πήγε στη Ρώμη, όπου ασπάστηκε τον Καθολικισμό. Ο Χαλκεύς έγινε διευθυντής και δάσκαλος του ελληνικού σχολείου της Βενετίας, της Φλαγγίνειου Σχολής, από το 1694 έως το 1703 και από το 1712 έως το 1716. Πιθανότατα επέστρεψε στη Μοσχόπολη, όπου συνέχισε να διδάσκει.
Μεταξύ των μαθητών του ήταν και ο Θεόδωρος Καβαλιώτης, επίσης προσωπικότητα του νεοελληνικού Διαφωτισμού, στον οποίο ο Χαλκεύς δίδαξε την αριστοτελική φιλοσοφία και σκέψη.
Παραπομπές
Κατηγορία:Αρμάνοι συγγραφείς Κατηγορία:Αρμάνοι από την Οθωμανική Αυτοκρατορία
Υπήνεμες Αντίλλες
right|thumb|350px|Υπήνεμες Αντίλλες
Οι Υπήνεμες Αντίλλες (αγγλικά: Leeward Antilles, ολλανδικά: Benedenwindse Eilanden) είναι μια ομάδα νησιών στην Καραϊβική και συγκεκριμένα, τα νότια νησιά των Μικρών Αντιλλών. Βρίσκονται νοτιοανατολικά της Καραϊβικής Θάλασσας και βόρεια της ακτής της Βενεζουέλας. Οι Υπήνεμες Αντίλλες δεν πρέπει να συγχέονται με τις Υπήνεμες Νήσους στα βορειοανατολικά.
Οι Υπήνεμες Αντίλλες σε μεγάλο βαθμό στερούνται ηφαιστειακής δραστηριότητας, το τόξο των Υπήνεμων Αντιλλών βρίσκεται κατά μήκος του παραμορφωμένου νότιου άκρου της πλάκας της Καραϊβικής και σχηματίστηκε από την υποχώρηση της πλάκας κάτω από τη νοτιοαμερικανική πλάκα. Πρόσφατες μελέτες δείχνουν ότι οι Υπήνεμες Αντίλλες προσκρούουν στη Νότια Αμερική.
Νησιά
Οι Υπήνεμες Αντίλλες περιλαμβάνουν (περίπου από δυτικά προς ανατολικά):
Θεοφάνης Ομολογητής
Ο Θεοφάνης Ομολογητής (760 - 12 Μαρτίου 818) ήταν Βυζαντινός μοναχός (ηγούμενος) και χρονογράφος, υπέρμαχος της εικονολατρίας.
Βίος
Γεννήθηκε το 760 μ.Χ. και καταγόταν από πλούσια και αριστοκρατική γενιά. Έμεινε ορφανός από τον πατέρα του Ισαάκ και τον μεγάλωσε η μητέρα του Θεοδότη. Παντρεύτηκε σε νεαρή ηλικία (12 ετών περίπου!), χωρίς να το θέλει, και έζησαν με τη σύζυγό του Μεγαλώ (μετέπειτα μοναχή Ειρήνη) για 8 χρόνια εν παρθενία. Κατόπιν συμφώνησαν με τη σύζυγό του (στα χρόνια της βασιλείας Ειρήνης της Αθηναίας και του υιού της Κωνσταντίνου) να ακολουθήσουν και οι δύο το μοναχικό βίο. thumb|200px|Κοντά στην [[Κύζικος|Κύζικο, πόλη της Μυσίας ήταν το μοναστήρι του Θεοφάνη]] Έλαβε το μοναχικό σχήμα στο μοναστήρι Πολίχινον (ή Πολυχρόνιον) στο όρος Σιγριανή, κοντά στην Κύζικο, στην μικρασιατική πλευρά της θάλασσας του Μαρμαρά, όπου αργότερα έγινε ηγούμενος. Πήρε μέρος στις εργασίες της Ζ’ Οικουμενικής Συνόδου στη Νίκαια της Βιθυνίας, στο Ναό της Αγίας Σοφίας, το 787 μ.Χ., κατόπιν αίτησης του Πατριάρχη Κωνσταντινουπόλεως Ταρασίου, όπου αποφασίστηκε η αναστήλωση των εικόνων και η καταδίκη της Εικονομαχίας.
Μετά την επιστροφή του, στο μοναστήρι της Σιγριανής εγκατέστησε άλλον ηγούμενο κι αυτός ίδρυσε άλλο μεγαλύτερο μοναστήρι, το επονομαζόμενο του Μεγάλου Αγρού στη μικρασιατική νήσο Καλώνυμο ή Καλόλιμνο (στη θάλασσα του Μαρμαρά), στο οποίο και έγινε ηγούμενος. Παράλληλα ασχολήθηκε με τη συγγραφή, την καλλιγραφία και την αντιγραφή κωδίκων.
Κατά τη διάρκεια της βασιλείας του Λέοντα Ε’ με την επανέναρξη των εικονομαχικών διώξεων ο Θεοφάνης, που ήταν σοβαρά άρρωστος στα νεφρά, κλείστηκε στη φυλακή δύο χρόνια για τα εικονολατρικά του φρονήματα και κατόπιν εξορίστηκε από τους εικονομάχους στη Σαμοθράκη όπου και πέθανε το 815 ή κατ'άλλους το 818.
Έμβλημα της Έσσης
Βλέπε επίσης
Κατηγορία:Έσση Εσση
Θεοφάνης Ομολογητής
Βίος
Ανακηρύχτηκε άγιος της Ορθόδοξης Εκκλησίας και η μνήμη του τιμάται στις 12 Μαρτίου.
Έργο
Το πιο γνωστό του έργο είναι η Χρονογραφία, η εξιστόρηση δηλαδή των ιστορικών γεγονότων από την εποχή της ανάρρησης του Διοκλητιανού το 284 μ.Χ. έως και την πτώση του Μιχαήλ Α΄ (813 μ.Χ). Το έργο του, γραμμένο από την οπτική γωνία των εικονόφιλων, αποτελεί τη σημαντικότερη ιστορική πηγή γι' αυτή την ιστορική περίοδο.
Το απολυτίκιο της εορτής του
== Το έργο του Θεοφάνη του Ομολογητή σε νεοελληνική μετάφραση ==
Εξωτερικοί σύνδεσμοι
Κατηγορία:Βυζαντινοί χρονογράφοι Κατηγορία:Εκκλησιαστικοί Πατέρες Κατηγορία:Εκκλησιαστικοί συγγραφείς Θεοφάνης Κατηγορία:Βυζαντινοί του 8ου αιώνα
1964 Λόιτεν
Ο Λόιτεν (Luyten) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,573. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Ολλανδοαμερικανού αστρονόμου Βίλεμ Γιάκομπ Λούυτεν.
Φυσικά χαρακτηριστικά
Τα φυσικά χαρακτηριστικά του Λόιτεν είναι άγνωστα.
Εξωτερικοί σύνδεσμοι
Λουυτεν
Απόστολος Μαργαρίτης
Βιογραφία
Ο Μαργαρίτης γεννήθηκε στη Μακεδονία, στην Οθωμανική Αυτοκρατορία. Το 1862, ο Μαργαρίτης έγινε δάσκαλος στο Βλάχο-Κλεισούρα, κοντά στα Γρεβενά και δίδασκε στα παιδιά ελληνικά, αλλά και αρμάνικα. Το 1864, στο Τύρνοβο, άνοιξε τις πόρτες του για τα παιδιά του το πρώτο αρμανικό σχολείο στη Μακεδονία. Το σχολείο χρηματοδοτήθηκε από τη Ρουμανία και εποπτευόταν από τον Μαργαρίτη. Ιδρύθηκε από τον Ντιμίτρι Ατανασέσκου, ο οποίος ήταν δάσκαλος του σχολείου και γέννημα θρέμμα του χωριού.
Λόγω της δραστηριότητάς του, κατηγορήθηκε για προδοσία από τους Έλληνες, ως είτε Αυστριακός είτε Καθολικός πράκτορας. Έγιναν πολλές απόπειρες δολοφονίας εναντίον του: μαχαιρώθηκε με στιλέτο στη Θεσσαλονίκη, ρίχτηκε δύο φορές στον ποταμό Βαρδάρη και πυροβολήθηκε ενώ βρισκόταν στα βουνά της Οχρίδας. Τελικά στάλθηκε στη φυλακή, αλλά κατάφερε να δραπετεύσει και εγκαταστάθηκε στο Βουκουρέστι, όπου έλαβε υποστήριξη από τον Ρουμάνο μονάρχη.
Μετά τον Ρωσοτουρκικό πόλεμο (1877–1878) και την ανεξαρτησία της Ρουμανίας, η οθωμανική κυβέρνηση τον δέχτηκε ως σχολικό επιθεωρητή των ρουμανικών σχολείων στην τουρκική επικράτεια. Υπό αυτή τη θέση, ο Μαργαρίτης ίδρυσε πολλά από τα ρουμανικά σχολεία της Μακεδονίας και της Αλβανίας, μερικές φορές μαζί με τον Γάλλο ιερέα Ζαν-Κλοντ Φαβεριάλ.
Ο Μαργαρίτης κατάφερε να γίνει μια από τις σημαντικότερες φωνές της χειραφέτησης των Αρμάνων στα Βαλκάνια, καθώς καθόρισε τη στάση του Βουκουρεστίου έναντι των Αρμάνων. Για τα πλεονεκτήματά του έγινε μέλος της Ρουμανικής Ακαδημίας στις 3 Απριλίου 1889 και είχε εθνική κηδεία το 1903.
Έργα
Εκτός από μια σειρά από αιτήματα που απευθύνθηκαν στην Υψηλή Πύλη εκ μέρους του Αρμάνικου λαού, έγραψε επίσης:
Πηγές
Κατηγορία:Αρμάνοι συγγραφείς Κατηγορία:Αρμάνοι πολιτικοί Κατηγορία:Αρμάνοι από την Οθωμανική Αυτοκρατορία Κατηγορία:Ρουμάνοι αρμανικής καταγωγής
Πανδημία COVID-19
Η πανδημία του κορονοϊού (COVID-19) είναι πανδημία που προκλήθηκε από τον κορονοϊό SARS-CoV-2 και αναγνωρίστηκε για πρώτη φορά στην πόλη Ουχάν, πρωτεύουσα της επαρχίας Χουπέι της Κίνας, τον Δεκέμβριο του 2019. Οι απόπειρες περιορισμού της νόσου απέτυχαν, με αποτέλεσμα ο Παγκόσμιος Οργανισμός Υγείας να ανακοινώσει ότι αποτελεί Έκτακτη Ανάγκη Δημόσιας Υγείας Διεθνούς Ενδιαφέροντος στις 30 Ιανουαρίου 2020 και στις 11 Μαρτίου ότι αποτελεί πανδημία. Η κατάσταση έκτακτη ανάγκης άρθηκε στις 5 Μαΐου 2023. Η πανδημία COVID-19 έχει προκαλέσει πάνω από 6 εκατομμύρια θανάτους σε πάνω από 570 εκατομμύρια μολύνσεις, γεγονός που την καθιστά μία από τις πιο θανατηφόρες στην ιστορία.
Ο ιός μεταδίδεται μεταξύ των ανθρώπων μέσω των σταγονιδίων που παράγονται όταν οι άνθρωποι φτερνίζονται ή βήχουν. Ο χρόνος μεταξύ της έκθεσης και της εμφάνισης συμπτωμάτων είναι συνήθως από 2 έως 14 ημέρες Τα συμπτώματα μπορεί να περιλαμβάνουν πυρετό, βήχα και δυσκολίες στην αναπνοή, αλλά μπορεί να είναι μεταδοτική κατά τη διάρκεια αυτής της περιόδου και μετά την αποκατάσταση. ενώ επιστημονικές έρευνες υποστηρίζουν ότι πιθανή απώλεια γεύσης και όσφρησης αποτελούν συμπληρωματικές ενδείξεις μόλυνσης από τον ιό. Οι επιπλοκές μπορούν να περιλαμβάνουν πνευμονία και σύνδρομο οξείας αναπνευστικής δυσχέρειας. Άλλες επιπλοκές περιλαμβάνουν θρομβοεμβολικά επεισόδια και το σύνδρομο μακρού COVID. Έχουν εμφανιστεί διάφορες παραλλαγές του ιού με διαφορές στη νοσογόνο δύναμη και τη μεταδοτικότητα.
Κατά τη διάρκεια της πανδημίας αναπτύχθηκαν αποτελεσματικά και ασφαλή εμβόλια, εγκεκριμένα από επίσημες ρυθμιστικές αρχές. Στις 2 Δεκεμβρίου 2020, η αρμόδια επιτροπή MHRA στο Ηνωμένο Βασίλειο χορήγησε την πρώτη άδεια εμβολίου έναντι του COVID-19, εγκρίνοντας τη σχετική αίτηση των εταιρειών Pfizer & BioNTech, αρχίζοντας τους εμβολιασμούς την Τρίτη 8-12-2020. Άλλα μέτρα πρόληψης περιλαμβάνουν το πλύσιμο των χεριών, η διατήρηση της απόστασης άνω των 2 μέτρων από ανθρώπους που βήχουν, τη χρήση προστατευτικής μάσκας, τη βελτίωση του αερισμού των χώρων και την καραντίνα όσων ήρθαν σε επαφή με επιβεβαιωμένο κρούσμα. Οι κυβερνήσεις πολλών χωρών έλαβαν επιπλέον μέτρα, όπως περιορισμός μετακινήσεων και δραστηριοτήτων και έλεγχο των πολιτών για COVID-19. Διαθέσιμες θεραπείας περιλαμβάνουν τα μονοκλωνικά αντισώματα, νέους αντιιικούς παράγοντες και συμπτωματική αντιμετώπιση.
Η πανδημία προκάλεσε εκτεταμένη αναστάτωση στην οικονομία και στις κοινωνικές δραστηριότητες, με αποτέλεσμα τη μεγαλύτερη ύφεση μετά το 2008 και ελλείψεις στις εφοδιαστικές αλυσίδες. Πολλά πανεπιστήμια και σχολεία έμειναν κλειστά, ενώ εκδηλώσεις ακυρώθηκαν. Υπήρξε εκτεταμένη παραπληροφόρηση από κοινωνικά δίκτυα και πολιτική ένταση. Η πανδημία επίσης ανέδειξε προβλήματα ρατσισμού και άνισης πρόσβασης σε υγιειονομικές υπηρεσίες και συζήτηση για την προστασία της δημόσιας υγείας έναντι των ατομικών ελευθεριών.
Επιδημιολογία
Ως την 22 Ιουλίου 2022, περισσότερα από 567.000.000 κρούσματα έχουν επιβεβαιωθεί σε όλο τον κόσμο. Θεωρείται ότι υπάρχει μια ελλιπής αναφορά των κρουσμάτων, ιδιαίτερα σε περιπτώσεις με ηπιότερα συμπτώματα.
μικρογραφία|300εσ|Κρούσματα στην Κίνα. Η επιδημιολογική ανάλυση της εκδήλωσης έδειξε ένα πιθανό μοτίβο μιας «μικτής εστίας» - πιθανότατα υπήρχε μια συνεχής κοινή εστία στην Αγορά Θαλασσινών Χουανάν το Δεκέμβριο του 2019, ενδεχομένως από διάφορα ζωονοσογόνα γεγονότα. Μετά από αυτό, οι επιδημιολόγοι διαπίστωσαν ότι το ξέσπασμα πιθανότατα μετατράπηκε σε πηγή (που μεταδίδεται από άτομο σε άτομο), πιθανώς λόγω της ικανότητας μετάλλαξης του ιού. Ως εκ τούτου, καθώς ο αριθμός των υποθέσεων έχει αυξηθεί, η σημασία της αγοράς έχει μειωθεί.
Κατά τα πρώτα στάδια, ο αριθμός των περιστατικών διπλασιαζόταν συνήθως κάθε 7,5 ημέρες. Στις αρχές και στα μέσα Ιανουαρίου του 2020, ο ιός εξαπλώθηκε σε άλλες κινεζικές επαρχίες, με τη βοήθεια των μετακινήσεων της Κινεζικής Πρωτοχρονιάς. Στις 20 Ιανουαρίου, η Κίνα ανέφερε σχεδόν 140 νέους ασθενείς την ημέρα, συμπεριλαμβανομένων δύο ατόμων στο Πεκίνο και ενός στη Σενζέν. Μεταγενέστερα επίσημα στοιχεία δείχνουν ότι 6.174 ασθενείς που έχουν μολυνθεί από SARS-CoV-2 είχαν ήδη αναπτύξει συμπτώματα έως τις 20 Ιανουαρίου 2020.
Ο ιός εξαπλώθηκε σε άλλες χώρες και περιοχές. Στη χρονολογική σειρά ακολουθούμενη από αλφαβητική, αυτές ήταν η Ταϊλάνδη. Ιαπωνία, Μακάο. Νότια Κορέα. Ταϊβάν. Ηνωμένες Πολιτείες, Χονγκ Κονγκ, Σιγκαπούρη. Γαλλία, Νεπάλ, Βιετνάμ. Αυστραλία, Μαλαισία, Καναδάς, Καμπότζη, Γερμανία, Φινλανδία, Σρι Λάνκα. Ηνωμένα Αραβικά Εμιράτα, Ινδία, Ιταλία, οι Φιλιππίνες, το Ηνωμένο Βασίλειο, Ρωσία, Σουηδία, Ισπανία, Βέλγιο, Αίγυπτος, Ιράν, Ισραήλ, Λίβανος, Αφγανιστάν, Μπαχρέιν. Κουβέιτ, Ιράκ, Ομάν, Αλγερία, Αυστρία, Βραζιλία, Κροατία. Ελβετία, Ελλάδα, Πακιστάν, Βόρεια Μακεδονία. Γεωργία, Νορβηγία, Ρουμανία, Δανία, Εσθονία, Βόρεια Ιρλανδία, Άγιος Μαρίνος, Κάτω Χώρες, Νιγηρία, Λευκορωσία, Λιθουανία, Νέα Ζηλανδία, Μεξικό, Ισλανδία, Μονακό και Κατάρ.
Στις 26 Φεβρουαρίου 2020, ο ΠΟΥ ανέφερε ότι, καθώς οι νέες περιπτώσεις που αναφέρθηκαν μειώθηκαν στην Κίνα, αλλά ξαφνικά αυξήθηκαν στην Ιταλία, το Ιράν και τη Νότια Κορέα, ο αριθμός νέων περιπτώσεων εκτός Κίνας ξεπέρασε τον αριθμό νέων περιπτώσεων στην Κίνα για πρώτη φορά στις 25 Φεβρουαρίου 2020.
Επίσημες πηγές στη Γερμανία και το Ηνωμένο Βασίλειο εκτιμούν ότι το 60-70% του πληθυσμού θα μολυνθεί πριν επιτευχθεί ανοσία της αγέλης.
Θάνατοι
Ως τις 13 Μαρτίου, περισσότεροι από 5.300 θάνατοι αποδόθηκαν στην COVID-19. Σύμφωνα με το Εθνικό Κέντρο Υγείας της Κίνας, οι περισσότεροι από αυτούς που πέθαναν ήταν ηλικιωμένοι ασθενείς - περίπου το 80% των θανάτων που καταγράφηκαν ήταν από αυτούς ηλικίας άνω των 60 ετών και το 75% είχαν προϋπάρχουσες καταστάσεις υγείας όπως καρδιαγγειακές παθήσεις και διαβήτη. Το ποσοστό θνησιμότητας των περιπτώσεων εκτιμάται σε περίπου 2-3%.
Ο πρώτος επιβεβαιωμένος θάνατος ήταν στην Ουχάν. Ο πρώτος θάνατος έξω από την Κίνα συνέβη στις Φιλιππίνες,  και ο πρώτος θάνατος έξω από την Ασία ήταν στο Παρίσι.
Ως τις 24 Φεβρουαρίου 2020, εκτός της ηπειρωτικής Κίνας, έχουν καταγραφεί περισσότεροι από δώδεκα θάνατοι σε Ιράν, Νότια Κορέα, και Ιταλία.
Σύμφωνα με τον Ευρωπαϊκό Οργανισμό Φαρμάκων δεν υπάρχει προς το παρόν κάποιο φάρμακο για την αντιμετώπιση του κορονοϊού γίνονται όμως κλινικές δοκιμές αναφορικά με την αποτελεσματικότητα τους στην καταπολέμηση του ιού στα εξής: Ρεμοδεσιβίρη (remdesivir) (υπό έρευνα), Λοπιναβίρη/η Ριτοναβίρη (lopinavir/ritonavir) (επί του παρόντος ενδεδειγμένο ως φάρμακο κατά του HIV(anti-HIV), Χλωροκίνη και Υδροξυχλωροκίνη (chloroquine and hydroxychloroquine) (που χρησιμοποιείται ενάντια στην ελονοσία(malaria) και ορισμένα αυτοάνοσα νοσήματα(autoimmune diseases) όπως η ρευματοειδής αρθρίτιδα(rheumatoid arthritis), Ιντερφερόνες (interferons) και ιδιαίτερα οι Ιντερφερόνες βήτα (interferons beta) (επί του παρόντος ενδεδειγμένες για ασθένειες όπως η πολλαπλή σκλήρυνση κατά πλάκας( multiple sclerosis) και Μονοκλωνικά αντισώματα (monoclonal antibodies) με δραστικότητα εναντίον παραγόντων του ανοσοποιητικού συστήματος).
Εκτιμήσεις
Διάφοροι ερευνητές έχουν εκτιμήσει ότι ο αριθμός των πραγματικών λοιμώξεων στην αρχική εστία στην Κίνα μπορεί να ήταν πολύ υψηλότερος από εκείνες που επιβεβαιώθηκαν. Για παράδειγμα, 31.200 λοιμώξεις εκτιμήθηκαν στην Ουχάν έως τις 29 Ιανουαρίου, όταν μόλις 6.135 αναφέρθηκαν στην πόλη μέχρι εκείνη την ημερομηνία.
Υπάρχουν ανησυχίες σχετικά με το κατά πόσον είναι διαθέσιμο επαρκές ιατρικό προσωπικό και εξοπλισμός σε περιοχές που έχουν πληγεί από την εστία ώστε να μπορούν τα νοσοκομεία να εντοπίζουν σωστά τα κρούσματα κορονοϊού αντί για εσφαλμένη διάγνωση υποψήφιων περιπτώσεων ως «σοβαρή πνευμονία».
Οι υπολογισμοί περιπτώσεων και θανάτων στην Κίνα επηρεάζονται από αλλαγές στον ορισμό της κλινικής περίπτωσης. Έγγραφο που υποβλήθηκε στο Eurosurveillance προτυποποιώντας τα στατιστικά στοιχεία του επίσημου ποσοστού θνησιμότητας της Κίνας ανέφερε ότι «στον λαϊκό Τύπο υπάρχουν επίσης εικασίες για μεγάλο αριθμό λαθών χωρίς λόγο, αμφισβητώντας τη χρησιμότητα των αναφερόμενων αριθμών. Παρότι δικαιολογείται λόγω της διάρκειας της περιόδου επώασης περίπου έξι ημερών στην περίπτωση αυτή, επηρεάζει ομοιόμορφα όλα τα δεδομένα.
Ενδείξεις και συμπτώματα
Οι περισσότεροι μολυσμένοι άνθρωποι παρουσίασαν αρχικά κλινικά συμπτώματα, συχνά περιγραφόμενα ως συμπτώματα που μοιάζουν με γρίπη, όπως πυρετός, βήχας, αναπνευστικές δυσκολίες, κόπωση και μυαλγία. Η περαιτέρω ανάπτυξη μπορεί να οδηγήσει σε σοβαρή πνευμονία, σύνδρομο οξείας αναπνευστικής δυσχέρειας, σήψη, σηπτικό σοκ και θάνατο. Τα συμπτώματα του ανώτερου αναπνευστικού, όπως το φτάρνισμα, η ρινική καταρροή και ο πονόλαιμος, είναι λιγότερο συχνά. Ορισμένοι από τους μολυνθέντες μπορεί να είναι ασυμπτωματικοί, με τα αποτελέσματα των τεστ να επιβεβαιώνουν τη μόλυνση αλλά δεν παρουσιάζουν κλινικά συμπτώματα, έτσι οι ερευνητές έχουν δώσει συμβουλές ότι άτομα με στενή επαφή με επιβεβαιωμένους μολυσμένους ασθενείς πρέπει να παρακολουθούνται στενά και να εξετάζονται για να αποκλείσουν τη μόλυνση.
Η περίοδος επώασης (ο χρόνος μεταξύ της μόλυνσης και της εμφάνισης των συμπτωμάτων) κυμαίνεται από 1 έως 14 ημέρες, αν και είναι συνήθως 5 ημέρες. Ωστόσο, μία περίπτωση αναφέρεται ότι έχει επώαση 27 ημερών.
Διάγνωση
Ο ΠΟΥ έχει δημοσιεύσει διάφορα πρωτόκολλα ελέγχων για τον SARS-CoV-2. Ο έλεγχος χρησιμοποιεί αλυσιδωτή αντίδραση πολυμεράσης αντίστροφης μεταγραφάσης σε πραγματικό χρόνο (rRT-PCR). Ο έλεγχος μπορεί να γίνει σε δείγματα αναπνευστικού ή αίματος. Τα αποτελέσματα γενικά είναι διαθέσιμα μέσα σε λίγες ώρες έως μέρες.